OpenLLM-France/wikimedia huggingface dataset:
# Paducah (Kentucky)

Paducah és una població dels Estats Units a l'estat de Kentucky. Segons el cens del 2000 tenia 26.307 habitants.

## Demografia

Segons el cens del 2000, Paducah tenia 26.307 habitants, 11.825 habitatges, i 6.645 famílies. La densitat de població era de 521,4 habitants/km².
Dels 11.825 habitatges en un 25% hi vivien nens de menys de 18 anys, en un 36,8% hi vivien parelles casades, en un 16,2% dones solteres, i en un 43,8% no eren unitats familiars. En el 39,3% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,5% tenia menys de 18 anys, un 8,5% entre 18 i 24, un 26,2% entre 25 i 44, un 22,5% de 45 a 60 i un 20,3% 65 anys o més.
L'edat mediana era de 40 anys. Per cada 100 dones de 18 o més anys hi havia 77,9 homes.
La renda mediana per habitatge era de 26.137$ i la renda mediana per família de 34.092$. Els homes tenien una renda mediana de 32.783$ mentre que les dones 21.901$. La renda per capita de la població era de 18.417$. Entorn del 18% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paducah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Paducah». American Fact Finder. Oficina del Cens dels Estats Units, 12-01-2010.
# Pala de Campollongo

La Pala de Campollongo és una pala del terme de la Torre de Cabdella, al Pallars Jussà, dins del seu terme primigeni.
Està situada en el vessant occidental de la Serra de la Mainera, al nord-oest del Tossal de Pamano. L'extrem nord de la pala és a llevant de la Central de Cabdella, i el sud, a llevant d'Espui.
Puja pel mig de la pala la pista de muntanya que mena d'Espui a Llessui i Espot, a través de la Serra de la Mainera.

## Enllaços externs

* Institut Cartogràfic de Catalunya
# Pala Portell

La Pala Portell és una pala del terme de la Torre de Cabdella, dins del seu terme primitiu.
Constitueix el contrafort nord-occidental del Montsent de Pallars i del Tossalet de la Coma, al sud-est de l'Estany Gento i del pantà de Sallente.

## Enllaços externs

* Institut Cartogràfic de Catalunya
# Partit Popular de la Gran Alemanya

Partit Popular de la Gran Alemanya (en alemany: Großdeutsche Volkspartei, GDVP) fou un partit polític austríac fundat el 1920 com a coalició de 17 partits i organitzacions nacionalistes. Se li uniren totes les organitzacions nacionalistes llevat el Partit dels Treballadors i el Landbund. El partit no tenia una organització forta però rebia suport de votants nacionalistes però no els interessava gaire la política. Va rebre el suport dels estudiants, mestres i buròcrates. Era fortament antisemita i va donar suport a la idea del Volksgemeinschaft. Reclamava el lliure comerç i la unificació amb Alemanya.
A les eleccions austríaques no va treure més del 17%, i a les eleccions legislatives austríaques de 1927 va formar coalició amb el Partit Socialcristià. A partir dels anys 1930 va perdre molt suport davant el Partit Nacional Socialista dels Treballadors Alemanys, al qual va acabar per unir-se el 1933-1934.

## Referències

* ↑ Pauley, Bruce F (1998) From Prejudice to Persecution: A History of Austrian Anti Semitism UNC Press. pp. 180-181. ISBN 0807847135.
* ↑ Morgan, Philip (2003). Fascism in Europe, 1919-1945 Routledge. p. 72. ISBN 0415169429.
# Paulo César Carpegiani

Paulo César Carpegiani (7 de febrer de 1949) és un exfutbolista brasiler i posteriorment entrenador.

## Selecció del Brasil

Va formar part de l'equip brasiler a la Copa del Món de 1974. Com a entrenador ha destacat a la selecció del Paraguai, Vitória o Atlético Paranaense.

## Referències

* ↑ goal.com profile
* ↑ «Todos os brasileiros - 1974» (en portuguès). FolhaOnline, 09-12-2005. [Consulta: 16 desembre 2017].
* ↑ Entrevista com Paulo César Carpegiani
# Pelicà blanc comú

El pelicà blanc comú o pelicà vulgar (Pelecanus onocrotalus) és un ocell marí de la família dels pelecànids (Pelecanidae). Pot arribar de manera ocasional als Països Catalans. Habita llacs i aiguamolls sobretot de l'Àfrica subsahariana, arribant també a Europa sud-oriental, Turquia, l'Iran, mars Negre, Caspi i d'Aral, el Kazakhstan, nord-oest del Golf Pèrsic, i nord de l'Índia fins al Vietnam. El seu estat de conservació es considera de risc mínim.

## Morfologia

* Fa una llargària de 140-178 cm i una envergadura d'uns 280 cm.
* El plomatge és pràcticament blanc (ocasionalment amb un to rosat) amb primàries i secundàries negres.
* Petit plomall a la part posterior del cap i un grup de plomes grogues al pit.
* Pell nua a la cara de color blanc grogós, bec gris amb bordell rosa. Bossa groga. Potes rosa.

## Referències

* ↑ «Pelicà blanc comú». Cercaterm. TERMCAT, Centre de Terminologia. Rev. 18 febrer 2024 (català)
* 1 2 El pelicà vulgar al SIOC Rev. 28/10/2011
* ↑ «Ibis, spoonbills, herons, Hamerkop, Shoebill, pelicans» (en anglès). IOC World Bird List Version 14.1. International Ornithologists' Union, 01-01-2024. [Consulta: 18 febrer 2024].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 212. ISBN 978-84-16728-37-4.
* ↑ Albirament d'un pelicà vulgar a Montoliu de Lleida Rev. 28/10/2011
* ↑ BirdLife International. «Great White Pelican. Pelecanus onocrotalus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 18 febrer 2024].
# Paula Patiño

Paula Patiño (La Ceja, 29 de març de 1997) és una ciclista colombiana, que realitza ciclisme de carretera. Actualment milita a l'equip Movistar Team.
En el seu palmarès hi destaca el Campionat de Colòmbia de ciclisme en ruta del 2024.

## Palmarès en ruta

2014
* Campiona de Colòmbia en ruta júnior
2015
* Medalla de bronze als Campionats Panamericans de ciclisme en contrarellotge júnior
2017
* Medalla de bronze als Jocs Bolivarians en ruta
* Vencedora d'una etapa a la Volta a Colòmbia
2018
* 1a a la Clásica de Rionegro
2019
* Medalla de plata als Campionats Panamericans de ciclisme en ruta sub-23
2024'
* Campiona de Colòmbia en ruta

### Resultats a les Grans Voltes
#### Resultats al Giro d'Itàlia

* 2019: 23a
* 2020: 8a
* 2022: 26a
* 2023: 18a

#### Resultats al Tour de França

* 2022: 23a
* 2023: 25a

#### Resultats a La Vuelta a Espanya

* 2023: 34a posició

## Palmarès en pista

2015
* Medalla de plata als Campionats Panamericans de persecució per equips júnior
* Medalla de bronze als Campionats Panamericans en scratch júnior
2016
* Medalla de plata als Campionats de Colòmbia de ciclisme en pista en persecució per equips

## Referències

* ↑ «MOVISTAR TEAM» (en anglès). [Consulta: 21 març 2024].
* ↑ «Movistar se estrena en 2024: Paula Patiño gana el Campeonato de Colombia» (en castellà). Marca, 26-01-2024. [Consulta: 21 març 2024].

## Enllaços externs

* Fitxa a proccyclingstats.com
# Paula Palomares Valiente

Paula Palomares Valiente (Madrid, 8 de juny de 1984) és una exjugadora de bàsquet espanyola.
També competí en la disciplina 3x3 i ha sigut internacional amb la selecció espanyola en trenta-quatre ocasions. Aconseguí el subcampionat d'Europa de 2017 i fou escollida en l'equip ideal. Posteriorment, ha exercit com a seleccionadora estatal de bàsquet 3x3 sub-23.

## Referències

* ↑ «Históricas (1): Paula Palomares, la primera “mediática” | Movistar Estudiantes» (en castellà). Movistar Estudiantes, 24-01-2013. [Consulta: 13 febrer 2024].
* ↑ «Las 25 internacionales de la historia de la selección femenina 3x3» (en castellà). FEB, 23-05-2023. [Consulta: 13 febrer 2024].
* ↑ «MVP Logunova stars on women's Team of the Tournament at FIBA 3x3 Europe Cup 2017» (en anglès). FIBA, 09-07-2017. [Consulta: 6 febrer 2024].

## Enllaços externs

* Fitxa de Paula Palomares Valiente - Competiciones FEB
# Paula Ortiz

«Paula Ortiz» té aquests significats:
* Paula Ortiz Álvarez: directora i guionista aragonesa.
* Paula Ortiz Benítez: cantant espanyola.
# Parell cranial

Els nervis cranials o parells cranials són els dotze parells de nervis que parteixen de la base del cervell a nivell del tronc de l'encèfal i emergeixen pels forats de la base del crani, distribuint-se pel cap, el coll, el tòrax i l'abdomen. La Nomenclatura Anatòmica Internacional inclou el nervi terminal com nervi cranial, tot i ser atròfic en els humans i estar estretament relacionat amb el nervi olfactori.

## Nervis

* Nervi olfactori (parell cranial I).
* Nervi òptic (parell cranial II).
* Nervi motor ocular comú (parell cranial III) o nervi oculomotor.
* Nervi patètic (parell cranial IV) o nervi troclear.
* Nervi trigemin (parell cranial V).
* Nervi motor ocular extern (parell cranial VI) o nervi abducent.
* Nervi facial (parell cranial VII).
* Nervi auditiu (parell cranial VIII) o nervi vestibulococlear o estatoacústic.
* Nervi glossofaringi (parell cranial IX).
* Nervi vague (parell cranial X) o nervi cardioneumogastroentèric.
* Nervi accessori espinal (parell cranial XI).
* Nervi hipoglòs (parell cranial XII).

## Classificació funcional

Segons el seu aspecte funcional, s'agrupen així:
* Els parells I, II i VIII estan dedicats a aferències sensitives especials.
* Els parells III, IV i VI controlen els moviments oculars, els reflexos fotomotor i l'acomodació.
* Els parells XI i XII són nervis motors purs (XI per l'esternoclidomastoïdal i el trapezi, i XII per als músculs de la llengua).
* Els parells V, VII, IX i X són mixtes.
* Els parells III, VII, IX i X porten fibres parasimpàtiques.

## Enllaços externs

* Recorregut dels nervis cranials. 3D (en castellà)
# Pere de Portugal (desambiguació)

Pere de Portugal és el nom dels següents personatges:
* Infants de Portugal:
** Pere I d'Urgell (1187-1258), infant de Portugal, comte d'Urgell i senyor de Mallorca i Eivissa.
** Pere de Portugal (1392-1449), duc de Coïmbra i regent de Portugal.
** Pere el Conestable de Portugal (1429-1466), fill de Pere de Portugal i pretendent al tron de la corona d'Aragó.
** Pere de Bragança (1712-1714), infant de Portugal i príncep del Brasil.
** Pere II del Brasil (1825-1891), fill de Pere IV, infant de Portugal i emperador del Brasil.
* Reis de Portugal:
** Pere I de Portugal (1320-1367), el Cruel o el Justicer.
** Pere II de Portugal (1648-1706), el Pacífic.
** Pere III de Portugal (1717-1786), rei consort de Maria I de Portugal.
** Pere IV de Portugal (1798-1834), i Pere I del Brasil, el rei soldat.
** Pere V de Portugal (1837-1861), el que dona esperança.
# Phoma

Phoma és un gènere de fongs fitopatògens.

## Descripció

Les seves espores són incolores i unicel·lulars. Els seus picnidis són negres i es troben enfonsats als teixits de la planta hoste. Aquest gènere, Phoma, està arbitràriament limitat a aquelles espècies del fong en les quals les espores són menors de 15 µm. Les espores més grosses s'ubiquen al gènere Macrophoma. Les espècies de Phoma més importants inclñouen Phoma beta (de la bleda i remolatxa), Phoma batata(del moniato) i Phoma solani (de la patatera).

## Algunes espècies

* Phoma caricae-papayae
* Phoma clematidina
* Phoma costaricensis
* Phoma cucurbitacearum
* Phoma destructiva
* Phoma draconis
* Phoma eupyrena
* Phoma exigua
** Phoma exigua var. exigua
** Phoma exigua var. foveata
** Phoma exigua var. linicola
* Phoma glomerata
* Phoma glycinicola
* Phoma herbarum
* Phoma insidiosa
* Phoma medicaginis
* Phoma microspora
* Phoma narcissi
* Phoma nebulosa
* Phoma oncidii-sphacelati
* Phoma pinodella
* Phoma scabra
* Phoma sclerotioides
* Phoma strasseri
* Phoma tracheiphila

## Referències

* ↑ Harshberger, John William. A Text-book of Mycology and Plant Pathology. Original from the University of Michigan: P. Blakiston's son & co., 1917, p. 261–262. 12 gener 2008.

## Bibliografia

* Boerema, G. H.; de Gruyter, J.; Noordeloos, M. E.; Hamers, M. E. C. 2004. Phoma Identification Manual: Differentiation of Specific and Infra-specific Taxa in Culture. CABI.
* Aveskamp, M.M.; de Gruyter, J.; Woudenberg, J.H.C.; Verkley, G.J.M.; Crous, P.W. «Highlights of the Didymellaceae: A polyphasic approach to characterise Phoma and related pleosporalean genera». Studies in Mycology, 65, 2010, pàg. 1-60. DOI: 10.3114/sim.2010.65.01.
* de Gruyter, J.; Woudenberg, J.H.C.; Aveskamp, M.M.; Verkley, G.J.M.; Groenewald, J.Z.; Crous, P.W. «Redisposition of phoma-like anamorphs in Pleosporales». Studies in Mycology, 75, 01-06-2013, pàg. 1–36. DOI: 10.3114/sim0004.
# Pere Rovira i Planas

Pere Rovira i Planas és el nom dels següents personatges:
* Pere Rovira i Planas (modista) (Barcelona, 1921-1978), modista
* Pere Rovira i Planas (escriptor) (Barcelona, 1947), escriptor i traductor
# Pere Solé i Junoy

Pere Solé i Junoy (Barcelona, 7 de maig de 1905 - Barcelona, 25 de febrer de 1982) fou un futbolista i entrenador de futbol català. Va ser internacional amb la selecció catalana i amb la selecció espanyola.

## Trajectòria esportiva

Pere Solé va néixer al barri barceloní de La Sagrera l'any 1905. Fou jugador de l'Avenç de l'Sport (1922-1925) i del seu successor UE Sant Andreu (1925-1926).
Fou un dels futbolistes més destacats del RCD Espanyol de les dècades dels vint i trenta, club fou tres cops campió de Catalunya i un cop d'Espanya. Debutà amb el club a la lliga espanyola en el partit Athletic Club 9 - Espanyol 0, disputat el 17 de febrer de 1929 a Bilbao.
Acabà la seva trajectòria esportiva al Girona FC, Reial Múrcia i a l'CE Alcoià. Fou internacional amb la selecció espanyola amb la qual disputà la Copa del Món de Futbol de 1934 a Itàlia. Debutà amb la selecció espanyola en el partit Espanya 5 - Portugal 0, disputat el 17 de març de 1929 a Sevilla. També jugà amb la selecció catalana.
Fou entrenador de l'Espanyol la temporada 1942-1943, formant tàndem al costat de Ricard Zamora. També dirigí el Reial Betis la temporada 1944-1945 i el CE Europa la 1955-57.

## Palmarès

* Campionat de Catalunya de futbol: (3)
** 1928-29, 1932-33, 1936-37
* Copa espanyola de futbol: (1)
** 1928-29

## Referències i notes

* ↑ Pedrdo Solé Junoy falleció ayer en nuestra ciudad, el 26 febrer 1982, La Vanguardia
* ↑ Nos dejó Perico Solé, Mundo Deportivo, 26 febrer de 1982
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* ↑ Perfil a sevillapedia

## Enllaços externs

* Fitxa a la LFP
* Fitxa a Sportec Arxivat 2010-01-02 a Wayback Machine.
* Fitxa de Pere Solé i Junoy a BDFutbol
# Petròicids

Els petròicids (Petroicidae) són una família d'ocells de l'ordre dels passeriformes, pròpia d'Austràlia, Nova Guinea, Nova Zelanda i nombroses illes del Pacífic, cap a l'est fins a Samoa. Malgrat que les diferents espècies són conegudes com a bosquetes o com a papamosques, no estan vinculats als ocells homònims del Vell Món, ni a la família de muscicàpids (Muscicapidae) ni a la dels monàrquids (Monarchidae).

## Llistat de gèneres

Segons la classificació del Congrés Ornitològic Internacional (versió 11.1, 2021), aquesta família conté 19 gèneres amb 50 espècies:
* Gènere Tregellasia, amb dues espècies.
* Gènere Quoyornis, amb una espècie: petroica pitblanca (Quoyornis georgianus)
* Gènere Eopsaltria, amb dues espècies.
* Gènere Gennaeodryas, amb una espècie: petroica tricolor (Gennaeodryas placens)
* Gènere Melanodryas, amb dues espècies.
* Gènere Peneothello, amb 5 espècies.
* Gènere Poecilodryas, amb 4 espècies.
* Gènere Plesiodryas, amb una espècie: petroica gorjanegra (Plesiodryas albonotata)
* Gènere Heteromyias, amb dues espècies.
* Gènere Drymodes, amb tres espècies.
* Gènere Microeca, amb tres espècies.
* Gènere Monachella, amb una espècie: petroica torrentera (Monachella muelleriana)
* Gènere Cryptomicroeca, amb una espècie: petroica de Nova Caledònia (Cryptomicroeca flaviventris)
* Gènere Kempiella, amb dues espècies.
* Gènere Devioeca, amb una espècie: petroica de Nova Guinea (Devioeca papuana)
* Gènere Eugerygone, amb una espècie: petroica granat (Eugerygone rubra)
* Gènere Petroica, amb 14 espècies.
* Gènere Pachycephalopsis, amb dues espècies.
* Gènere Amalocichla, amb dues espècies.

## Referències

* ↑ «Memòria del TERMCAT 2015». [Consulta: 25 abril 2020].
* ↑ F Gill, D Donsker et P Rasmussen (Eds). 2021. IOC World Bird List (v11.1). doi : 10.14344/IOC.ML.11.1.
# Perryita

La perryita és un mineral de la classe dels elements natius, conté silici i és rica en fòsfor. Descoberta el 1962 en alguns meteorits. El 1965 el nom va ser proposat arran de la seva detecció en el meteorit Horse Creek, trobat en el comtat de Baca, Colorado, EUA. El mineral, en un principi, no va ésser aprovat per l'IMA, ja que la seva descripció resultava incompleta. L'any 1968, arran dels descobriments en els meteorits de Kota-Kota a Malawi i al sud d'Oman, a la regió d'al-Wusta, es publicà una descripció molt més completa i amb una anàlisi química més detallat. L'estructura cristal·lina es determinà el 1991, sobre la base de material sintetitzat, ja que la petita mida dels cristalls trobats no permetia determinar-ne l'estructura en les mostres naturals.
Nom atorgat en honor de Stuart H. Perry (1874-1957), editor de diaris d'Amèrica i autoritat en el camp dels meteorits. La perryita és un mineral meteòric.

## Classificació

La perryita es troba classificada en el grup 1.BB.10 segons la classificació de Nickel-Strunz (1 per a Elements; B per a Carburs, sulfurs, nitrurs i fosfurs metàl·lics i B per a Silicurs; el nombre 15 correspon a la posició del mineral dins del grup). En la classificació de Dana el mineral es troba al grup 1.1.22.1 (1 per a Elements natius i aliatges i 1 per a Metalls, que no siguin del grup del platí; 22 i 1 corresponen a la posició del mineral dins del grup).

## Característiques

La perryita és un mineral de fórmula química (Ni,Fe)₈(Si,P)₃. Cristal·litza en el sistema trigonal. Lluïssor submetàl·lica.

## Formació i jaciments

S'ha descrit a l'Àsia, Europa, Àfrica, Amèrica del Nord, l'Antàrtida i Austràlia. Anòmalament rica en silici, mesosiderita, i meteorits (condrita i enstatita), probablement format per exsolució de kamacita.

## Referències

* 1 2 3 4 5 «Perryite» (en anglès). Mindat. [Consulta: 7 novembre 2015].
* ↑ American Geophysical Union (anglès)
* ↑ The American Mineralogist (anglès)
* ↑ Department of Mineralogy, British Museum (anglès)
* ↑ Structure of synthetic perryite (anglès)
* 1 2 Web Mineral.com (anglès)

## Bibliografia

* American Mineralogist (1969) 54: 579.
* American Mineralogist (1971) 56: 1123.
* Mineralogical Magazine 37: 905-908.
* Geochemica et Cosmochimica Acta 34: 169-184.
* Okada, A., Kobayashi, K., Ito, T., and Sakurai, T. (1991) Structure of synthetic perryite, (Ni,Fe)8(S,P)3. Acta Crystallographica: C47: 1358-1361.
* Chemical Abstracts 115: 103-198.
# Placa australiana

La placa australiana és una placa tectònica de la litosfera terrestre. La seva superfície és d'1,132 94 estereoradiants. S'hi associen generalment les plaques de les Kermadec, de les Tonga, de Niuafo'ou, de Woodlark, del mar de les Salomon, de Maoke i de Bird's Head.
Cobreix:
* la totalitat d'Austràlia, el sud de Nova Guinea, el nord-oest de Nova Zelanda, Nova Caledònia i les Fiji;
* el sud-est de l'oceà Índic, el mar de Tasmània, el mar del Corall, el golf de Carpentària, el mar d'Arafura i el mar de Timor.
La placa australiana està en contacte amb les plaques índica, somali, antàrtica, pacífica, de les Kermadec, de les Tonga, de Niuafo'ou, de Futuna, de l'escull Balmoral, de l'escull Conway, de les Noves Hèbrides, de Woodlark, de Maoke, de Bird's Head, del mar de Banda, de Timor, de la Sonda i de la birmana.
Les seves fronteres amb les altres plaques són, principalment, formades per fosses de subducció de l'arc de la Sonda sobre la costa oest de Sumatra, de Java sobre la costa sud de Java, de Bougainville sobre la costa Sud de les illes Salomó i de les Noves Hèbrides sobre la costa oest i sud les Noves Hèbrides, de les dorsals del centre de l'oceà Índic i del sud-est de l'oceà Índic.
El desplaçament de la placa australiana es fa en direcció cap al nord-est a una velocitat de rotació d'1,0744° per milió d'anys segons un pol eulerià situat a 60°08' de latitud nord i 01°74' de longitud est (referència: la placa pacífica).
Els geòlegs consideraven que la placa índica i l'australiana formen una sola placa anomenada placa indo-australiana. Des del descobriment d'una zona de falles i de deformacions a l'oceà Índic entre Sumatra i les illes Chagos, alguns consideren les dues plaques prou diferenciades.

## Enllaços externs

* Peter Bird: "An updated digital model of plate boundaries", Geochemistry Geophysics Geosystems, 2003 Arxivat 2003-08-06 a Wayback Machine. PDF (anglès)

## Vegeu també

* Tectònica de plaques
# Philemon

Philemon és un gènere d'ocells relativament grans, de la família dels melifàgids (Meliphagidae).

## Distribució geogràfica

Aquests ocells habiten Austràlia, Nova Guinea i illes properes, Indonèsia Oriental i Nova Caledònia.

## Comportament i dieta

Generalment són aus de plomatges apagats i de caràcter agressiu, que s'alimenten de nèctar, insectes i altres invertebrats, flors, llavors i fruites.

## Taxonomia

Segons la classificació del IOC (versió 10.2, 2020) se n'han descrit 18 espècies:
* Philemon meyeri - frare de Meyer.
* Philemon brassi - frare de Brass.
* Philemon citreogularis - frare gorjagroc.
* Philemon kisserensis - frare de Kisar.
* Philemon inornatus - frare de Timor.
* Philemon fuscicapillus - frare fosc.
* Philemon subcorniculatus - frare de Seram.
* Philemon moluccensis - frare de Buru.
* Philemon plumigenis - frare de les Tanimbar.
* Philemon buceroides - frare d'elm.
* Philemon yorki - frare calau.
* Philemon novaeguineae - frare de Nova Guinea.
* Philemon cockerelli - frare de Nova Bretanya.
* Philemon eichhorni - frare de Nova Irlanda.
* Philemon albitorques - frare de Manus.
* Philemon argenticeps - frare rinoceront.
* Philemon corniculatus - frare cridaner.
* Philemon diemenensis - frare de Nova Caledònia.

## Referències

* ↑ Josep del Hoyo, Andrew Elliott, David Christie. Family Meliphagidae (Honeyeaters), Handbook of the Birds of the World. Volum 13, Penduline-tits to Shrikes, any 2008, pàgines 679–685. Barcelona. Lynx Edicions. ISBN 978-84-96553-45-3 (anglès)
# Pietro Bertolazzo

Pietro "Pierino" Bertolazzo (Vercelli, 17 d'abril de 1906 - Diano Marina, Ligúria, 16 de febrer de 1964) va ser un ciclista italià. El seu èxit més important fou la medalla d'or al Campionat del Món de ruta amateur de 1929.
Un cop retirat va dirigir diferents equips ciclistes.

## Palmarès

* 1928
** 1r a la Coppa Città di Asti
* 1929
** Campió del món en ruta amateur
* 1930
** 1r a la Coppa Città di Asti

## Enllaços externs

* Palmarès a cyclebase.nl
* Palmarès a sitiodeciclismo.net
* Palmarès i biografia a museociclismo.it (italià)
# Picot de Johnston

El picot de Johnston (Dendropicos johnstoni) és una espècie d'ocell de la família dels pícids (Picidae) que habita la selva humida de l'illa de Bioko, i al continent, cap al nord, Camerun i Nigèria